CELEX: 32012R0519
Language: da
Date: 2012-06-19 00:00:00
Title: Kommissionens forordning (EU) nr. 519/2012 af 19. juni 2012 om ændring af Europa-Parlamentets og Rådets forordning (EF) nr. 850/2004 om persistente organiske miljøgifte for så vidt angår bilag I  EØS-relevant tekst

20.6.2012   
            
            
               DA
            
            
               Den Europæiske Unions Tidende
            
            
               L 159/1
            
         KOMMISSIONENS FORORDNING (EU) Nr. 519/2012
   af 19. juni 2012
   om ændring af Europa-Parlamentets og Rådets forordning (EF) nr. 850/2004 om persistente organiske miljøgifte for så vidt angår bilag I
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (1), særlig artikel 14, stk. 1, og artikel 14, stk. 3, og
   ud fra følgende betragtninger:
   
               (1)
            
            
               Forordning (EF) nr. 850/2004 gennemfører i EU-lovgivningen de forpligtelser, der følger af Stockholmkonventionen om persistente organiske miljøgifte (i det følgende benævnt »konventionen«), som er godkendt ved Rådets afgørelse 2006/507/EF af 14. oktober 2004 om indgåelse på Det Europæiske Fællesskabs vegne af Stockholmkonventionen om persistente organiske miljøgifte (2), og protokollen til konventionen om grænseoverskridende luftforurening over store afstande om persistente organiske miljøgifte (POP) (i det følgende benævnt »protokollen«), som er godkendt ved Rådets afgørelse 2004/259/EF af 19. februar 2004 om indgåelse på Fællesskabets vegne af protokollen til 1979-konventionen om grænseoverskridende luftforurening over store afstande angående persistente organiske miljøgifte (i det følgende benævnt »CLRTAP«) (3).
            
         
               (2)
            
            
               På den 27. samling 14.-18. december 2009 besluttede CLRTAP-forvaltningsorganet at tilføje hexachlorbutadien (4), polychlorerede naphthalener (i det følgende benævnt »PNC«) og korte chlorparaffiner (5) (i det følgende benævnt »SCCP«) til protokollen.
            
         
               (3)
            
            
               I betragtning af CLRTAP's beslutninger er det nødvendigt at ajourføre bilag I, del B, til forordning (EF) nr. 850/2004 for at optage de tre nye stoffer anført i protokollen.
            
         
               (4)
            
            
               Markedsføring og anvendelse af SCCP er i EU begrænset i kraft af bilag XVII til Europa-Parlamentets og Rådets forordning (EF) nr. 1907/2006 (6). om registrering, vurdering og godkendelse af samt begrænsninger for kemikalier (REACH). Den nuværende begrænsning for SCCP i EU omfatter kun to anvendelser, og dens anvendelsesområde er derfor meget smallere end anvendelsesområdet for begrænsningen for SCCP som fastsat i CLRTAP-forvaltningsorganets beslutning. Denne forordning bør derfor udvide anvendelsesområdet for begrænsningen for SCCP i EU ved at forbyde fremstilling, markedsføring og anvendelse heraf, undtagen for to anvendelsesundtagelser.
            
         
               (5)
            
            
               Tærskelniveauet på 1 % fastsat i denne forordning for SCCP bør ikke anses for en gennemførelse af begrebet »utilsigtede sporforureninger«, som omhandlet i artikel 4, stk. 1, litra b), i forordning (EF) nr. 850/2004. Der kræves en yderligere videnskabelig analyse, før Kommissionen kan få et tydeligt billede, hvad angår niveauet svarende til »utilsigtede sporforureninger« i forbindelse med SCCP.
            
         
               (6)
            
            
               Undtagelserne bør for SCCP i givet fald betinges af, at der benyttes de bedste tilgængelige teknikker. Kommissionen bør fortsat overvåge de pågældende undtagelser og følge med i, om der fremkommer sikrere alternative stoffer eller teknologier.
            
         
               (7)
            
            
               På den femte samling 25.-29. april 2011 blev partskonferencen under konventionen enig om ved beslutning SC-5/3 (7) at tilføje endosulfan til listen over POP’er, der med nogle undtagelser skal afvikles på verdensplan.
            
         
               (8)
            
            
               I betragtning af beslutning SC-5/3 er det nødvendigt at ajourføre bilag I, del A, til forordning (EF) nr. 850/2004 for at optage endosulfan. Endosulfan var imidlertid genstand for Kommissionens beslutning 2005/864/EF af 2. december 2005 om afvisning af at optage endosulfan i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof (8). Endosulfan bør derfor optages i bilag I, del A, til forordning (EF) nr. 850/2004 uden undtagelser, da alle tilladte undtagelser i henhold til beslutning SC-5/3 vedrører brugen af endosulfan som plantebeskyttelsesmiddel.
            
         
               (9)
            
            
               Det er påkrævet at tydeliggøre, at forbuddet i artikel 3 i forordning (EF) nr. 850/2004 ikke gælder for artikler, der indeholder endosulfan, hexachlorbutadien, PCN eller SCCP, der er fremstillet før eller på datoen for denne forordnings ikrafttræden, før seks måneder efter ikrafttrædelsesdatoen.
            
         
               (10)
            
            
               Det er ligeledes påkrævet at tydeliggøre, at forbuddet i artikel 3 i forordning (EF) nr. 850/2004 ikke gælder for artikler, der indeholder endosulfan, hexachlorbutadien, PCN eller SCCP og allerede er i brug på datoen for denne forordnings ikrafttræden.
            
         
               (11)
            
            
               Det er nødvendigt at tilpasse henvisningen til de CEN-standarder til den tekniske udvikling, der i øjeblikket er ved at blive udarbejdet i forbindelse med perfluoroctansulfonsyre og derivater heraf (PFOS) for at tillade anvendelse af andre analysemetoder med samme resultatniveau.
            
         
               (12)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved Rådets direktiv 67/548/EØF (9) —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 850/2004 ændres som anført i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 158 af 30.4.2004, s. 7.
   
      (2)  EUT L 209 af 31.7.2006, s. 1.
   
      (3)  EUT L 81 af 19.3.2004, s. 35.
   
      (4)  Beslutning 2009/1.
   
      (5)  Beslutning 2009/2.
   
      (6)  EUT L 396 af 30.12.2006, s. 1.
   
      (7)  Om tilføjelse af teknisk endosulfan og hermed beslægtede isomerer på listen.
   
      (8)  EUT L 317 af 3.12.2005, s. 25.
   
      (9)  EFT 196 af 16.8.1967, s. 1.
   
      BILAG
      I bilag I til forordning (EF) nr. 840/2004 foretages følgende ændringer:
      
                  1)
               
               
                  I del A foretages følgende ændringer:
                  
                              a)
                           
                           
                              Under stoffet perfluoroctansulfonsyre og derivater heraf (PFOS) affattes punkt 6 i kolonnen »Specifik undtagelse vedrørende brug som mellemprodukt eller andre præciseringer« således:
                              
                                          »6.
                                       
                                       
                                          Så snart Den Europæiske Standardiseringsorganisation (CEN) har vedtaget standarder, benyttes de som analysemetode til at godtgøre, at stoffer, præparater og artikler opfylder kravene i punkt 1 og 2. Der kan som alternativ til CEN-standarderne anvendes andre analysemetoder, hvis brugeren kan påvise, at de giver tilsvarende resultater.«
                                       
                                    
                        
                              b)
                           
                           
                              Følgende indsættes:
                              
                                          Stof
                                       
                                       
                                          CAS-nr.
                                       
                                       
                                          Einecs-nr.
                                       
                                       
                                          Specifik undtagelse vedrørende brug som mellemprodukt eller andre præciseringer
                                       
                                    
                                          »endosulfan
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Markedsføring og anvendelse af artikler fremstillet før eller på den 10. juli 2012, der indeholder endosulfan som en bestanddel, er tilladt indtil 10. januar 2013.
                                                   
                                                
                                                      2.
                                                   
                                                   
                                                      Markedsføring og anvendelse af artikler, der allerede er anvendt før eller på den 10. juli 2012, og som indeholder endosulfan som en bestanddel, er tilladt.
                                                   
                                                
                                                      3.
                                                   
                                                   
                                                      For artikler omhandlet i punkt 1 og 2 finder artikel 4, stk. 2, tredje og fjerde afsnit, anvendelse.«
                                                   
                                                
                                    
                        
            
                  2)
               
               
                  I del B indsættes følgende:
                  
                              Stof
                           
                           
                              CAS-nr.
                           
                           
                              Einecs-nr.
                           
                           
                              Specifik undtagelse vedrørende brug som mellemprodukt eller andre præciseringer
                           
                        
                              »Hexachlorbutadien
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Markedsføring og anvendelse af artikler fremstillet før eller på den 10. juli 2012, der indeholder hexachlorbutadien som en bestanddel, er tilladt indtil den 10. januar 2013.
                                       
                                    
                                          2.
                                       
                                       
                                          Markedsføring og anvendelse af artikler, der allerede er anvendt før eller på den 10. juli 2012, og som indeholder hexachlorbutadien som en bestanddel, er tilladt.
                                       
                                    
                                          3.
                                       
                                       
                                          For artikler omhandlet i punkt 1 og 2 finder artikel 4, stk. 2, tredje og fjerde afsnit, anvendelse.
                                       
                                    
                        
                              Polychlorerede naphthalener (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Markedsføring og anvendelse af artikler fremstillet før eller på den 10. juli 2012, der indeholder polychlorerede naphthalener som en bestanddel, er tilladt indtil 10. januar 2013.
                                       
                                    
                                          2.
                                       
                                       
                                          Markedsføring og anvendelse af artikler, der allerede er anvendt før eller på den 10. juli 2012, og som indeholder polychlorerede naphthalener som en bestanddel, er tilladt.
                                       
                                    
                                          3.
                                       
                                       
                                          For artikler omhandlet i punkt 1 og 2 finder artikel 4, stk. 2, tredje og fjerde afsnit, anvendelse.
                                       
                                    
                        
                              Alkaner C10-C13, chlor (korte chlorparaffiner) (SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Som en undtagelse er fremstilling, markedsføring og anvendelse af stoffer eller præparater, der indeholder SCCP i koncentrationer på under 1 vægtprocent, tilladt.
                                       
                                    
                                          2.
                                       
                                       
                                          Uanset ovenstående tillades fremstilling, markedsføring og anvendelse af følgende anvendelser, forudsat at medlemsstaterne informerer Kommissionen senest i 2015 og hvert fjerde år derefter om de fremskridt, der er gjort for at afvikle SCCP:
                                          
                                                      a)
                                                   
                                                   
                                                      brandhæmmende midler i gummi anvendt på samlebånd i mineindustrien
                                                   
                                                
                                                      b)
                                                   
                                                   
                                                      brandhæmmende midler i fugemasser til dæmninger og diger
                                                   
                                                
                                    
                                          3.
                                       
                                       
                                          Markedsføring og anvendelse af artikler fremstillet før eller på den 10. juli 2012, der indeholder SCCP som en bestanddel, er tilladt indtil den 10. januar 2013.
                                       
                                    
                                          4.
                                       
                                       
                                          Markedsføring og anvendelse af artikler, der allerede er anvendt før eller på den 10. juli 2012, og som indeholder SCCP som en bestanddel, er tilladt.
                                       
                                    
                                          5.
                                       
                                       
                                          For artikler omhandlet i punkt 1 og 2 finder artikel 4, stk. 2, tredje og fjerde afsnit, anvendelse.
                                       
                                    Så snart der foreligger nye oplysninger om detaljer i anvendelser og sikrere alternative stoffer eller teknologier for anvendelserne, tager Kommissionen enhver dispensation efter punkt 2 op til vurdering, således at anvendelserne af SCCP afvikles.
                           
                        
            
         (1)  Polychlorerede naphthalener: kemiske forbindelser baseret på naphthalenringstruktur, hvor en eller flere brintatomer er erstattet med chloratomer.«